**Datum: 28.05.2025. SAOPŠTENJE ZA MEDIJE**

**m:tel darovao pet televizora UKC-u Banjaluka**

Klinici za dječije bolesti Univerzitetsko kliničkog centra Banjaluka kompanija m:tel darovala je pet novih Tesla televizora.

Ova donacija će mališanima koji borave na liječenju u klinici omogućiti da im bolnički dani budu bar malo lakši, uz crtane filmove i sadržaje primjerene djeci koje će sada moći da prate u svojim sobama.

Poruka iz kompanije m:tel je i u ovom slučaju, kao mnogo puta do sad, da društvena odgovornost nije samo rad i učešće u velikim projektima i aktivnostima, nego i niz ovakvih donacija, gdje prepoznati potrebe i odazvati se na nečiji poziv za pomoć već znači mnogo.

Ključne riječi: m:tel, donacija, TV, Klinika za dječije bolesti UKC Banjaluka

Izvor fotografija: m:tel PR